CELEX: 32016D1030
Language: hr
Date: 2016-06-23 00:00:00
Title: Provedbena odluka Komisije (EU) 2016/1030 оd 23. lipnja 2016. o izmjeni Priloga I. Odluci 2004/211/EZ u pogledu unosa za Libanon na popisu trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara (priopćeno pod brojem dokumenta C(2016) 3778) (Tekst značajan za EGP)

25.6.2016   
            
            
               HR
            
            
               Službeni list Europske unije
            
            
               L 168/17
            
         PROVEDBENA ODLUKA KOMISIJE (EU) 2016/1030
   оd 23. lipnja 2016.
   o izmjeni Priloga I. Odluci 2004/211/EZ u pogledu unosa za Libanon na popisu trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara
   
      
         (priopćeno pod brojem dokumenta C(2016) 3778)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4. te članak 19. uvodnu rečenicu i točke (a) i (b),
   budući da:
   
               (1)
            
            
               Direktivom 2009/156/EZ utvrđeni su uvjeti zdravlja životinja za uvoz živih kopitara u Uniju. Njome se, među ostalim, predviđa da se odobrava uvoz kopitara u Uniju samo iz trećih zemalja u kojima šest mjeseci nije zabilježen slučaj maleusa.
            
         
               (2)
            
            
               Odlukom Komisije 2004/211/EZ (3) utvrđen je popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice odobravaju, među ostalim, privremeni prihvat, ponovni ulazak nakon privremenog izvoza i uvoz registriranih konja.
            
         
               (3)
            
            
               Nakon što je 2011. u Libanonu otkriven maleus, Komisija je donijela Provedbenu odluku Komisije 2011/512/EU (4) kojom je, među ostalim, obustavljen uvoz registriranih konja iz Libanona. Libanon je u svibnju 2016 dostavio informacije kojima dokazuje da je ta bolest uspješno iskorijenjena i da, otkad je 23. kolovoza 2011. potvrđen zadnji slučaj, trajnim nadzorom cijele populacije kopitara nisu otkriveni novi slučajevi.
            
         
               (4)
            
            
               Budući da je prošlo više od šest mjeseci od zadnjeg slučaja maleusa u Libanonu, primjereno je odobriti privremeni prihvat, ponovni ulazak nakon privremenog izvoza i uvoz registriranih konja iz te zemlje. Stoga bi unos za Libanon u Prilogu I. Odluci 2004/211/EZ trebalo na odgovarajući način izmijeniti.
            
         
               (5)
            
            
               Odluku 2004/211/EZ trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U Prilogu I. Odluci 2004/211/EZ unos za Libanon zamjenjuje se sljedećim:
   
      
                  „LB
               
               
                  Libanon
               
               
                  LB–0
               
               
                  Cijela zemlja
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   Članak 2.
   Ova je Odluka upućena državama članicama.
   
      Sastavljeno u Bruxellesu 23. lipnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 268, 14.9.1992., str. 54.
   
   
      (2)  SL L 192, 23.7.2010., str. 1.
   
   
      (3)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
   
      (4)  Provedbena odluka Komisije 2011/512/EU od 18. kolovoza 2011. o izmjeni Priloga I. Odluci 2004/211/EZ u pogledu navoda za Bahrein i Libanon na popisu trećih zemalja i njihovih dijelova iz kojih je odobreno unošenje živih kopitara te sjemena, jajnih stanica i zametaka kopitara u Uniju (SL L 214, 19.8.2011., str. 22.).